ISIGIDIMI SAMAXOSA, APRIL 1, 1875. 3

mo zemisebenzi yake sizibona ngokufika kwabembi bendlela zenqwelo zomlilo nabe- minye imisebenzi nabeze ebupoliseni. Na- ngoku siteta nje use Scotland lomfo, ufuna abeza kuza kulungisa ukwenza imitantato apo ifuneka kona.

Bako ke noko abati ukuze kulunge zibe hokufezeka indawo ezisilelayo kule Koloni makuyiwe koma India noma China kuyiwe kufunwa *Amakuli* kona (kuba abantu abavela kulomazwe besiya kusebenza kwamanye kutiwa ukubizwa kwabo nga *Makuli.)* I-Natal siyibona ukuba iselineqela elikulu, amawaka atile abantu abavela kona.

Kule yetu ikoloni bati abanye kunokuba kuyiwe koma India makuzanywe kwa ezi zizwe zalapa. Singesiwabulela amadoda ase ntloko yekoloni ukuba ezamela ukunga kungade kushukume abalapa ngapezu kokuba kuyiwe kumazwe akude. Kangangoko sisiqonda ngako isimilo sa Makuli asiboni ukuba angaba luncedo apa nakwabo bawafunayo. Indawo ke kodwa esifuna ukukangelisa kuyo yile yokuba bangati befikile ibe lonto yenye yeziya kutintela ukunyuka kwabantsundu. Kungokubona londawo lento siti, sibe sifanele ukubabulela abenza imizamo yokushukumisa kwalapa, abangekavumi ukuncama.

Kwezi zikwakufupi izizwe sifumana ukuba U-C. Levey Esq. umiselwe ukuhamba hamba pakati kwazo efuna abangavumayo ukuya kusebenza. Kuko kanjalo omnye umfo omiselwe ukuya kubafuna abantu kwizizwe ezingase Diamond nangapaya kwayo kude kuse ngase Zambesi,. Londoda isand’ ukutumela ilizwi lokuba ifumene amadoda amawaka matandatu(6,000) avumileyo ukuza kusebenza iminyaka emibini nemitatu ; angati mhlaumbi ahlale nangapezulu. Azela ukuza kutabata nokuba nguwupina umsebenzi. Indleko yokuwazisa kweli lizwe ziponti ezilishumi elinesibini ngendoda; oko kukuti ewonke aya kurolelwa £72,000. Imali ke leyo eya kupuma kwi Government.

I-Government ikupe ilizwi lokuba uya kuti umntu, nokuba liqela labantu abaya kubatala £6 kulemali yokuhliswa kwabo bafumane inani abalitandayo ukuba lize kusebenza kubo ; baze ke kodwa ukuwavuza bawarolele iponti kunye nokudla ngenyanga, . Siya temba ukuba iyakunceda londawo kubo bonke.

Kunjalo ke okwenzekileyo nokusenzekayo. Kwabalapa abantu singati niyaqondana ukuba nizakude nikalalwe ngokungavumi uku- sebenza. Nangoku ngesekunjalo ukuba lama- doda asipeteyo ngoku anje ngo Mr. Molteno no Mr. Brownlee, ebengenabo ubuhlobo obungaka kwabantsundu. Kuko ingozi esi-

yakubehle seyele kuyo ukuba asilumki. Enye indawo siyashiywa. Amatamsanqa onke afikele pezu kwetu, kodwa kubonakala ukuba siti abaza kuba semva. Sesiza kudlulwa nangabavela E-Zambesi. Kungaba na kuzaliseka ukuti, “ abasemva baya kuba pambili?”

Ngokumalunga nabo bezileyo siyatemba ukuba baya kuncedakala nangapezu kwaba baze kubasebenzela. Kweli lase mlungwini bazakufika bafunde ukuba indlela yokunyuka ngumsebenzi, yinkutalo; babone ukuba ngapandle kwawo akako amatemba; baya kubona ukuba namanene, into zonantsi ezingaswele nto komawazo, bonke bate bukuqu emsebenzini. Ukuba ngabantu abakangeleyo ngamehlo abo baza kubona apa intlobontlobo zokukaulezisa nokucokisa umsebenzi, intlalo yabelungu ukulunga kwayo ngapezu kweyabantsundu. Bebefanele kanjalo ukumka sebengabantu abaqelene nomsebenzi ; baze bakubuyela emakaya babonise amakowabo ukuba afanele ukutinina. Silindele kanjalo ukuba kobako abakubonayo ukulunga kwemfundo nangapezu koko senjenjalo tina balapa. Ngapezu kwento zonke sitemba ukuba kuko abaya kugoduka sebefunde ukwazi U-Kristu ekuruseshiwe bamtabatela ukuba abe ngumsindisi wabo, abaya kufika bamazise kwabanye. Siya kumbula incwadi ka Rev. G. Tyamzashe awati kuyo xa axela izinto ezilungileyo eziveliswe kukuza kwabantu kwele Diamond, wakankanya ukuti kuko abade bangabi sagoduka sebetanda ukuhlala apo kuko ilizwi. Siyatemba ukuba kuya kuba njalo nakwaba beze apa.

Siyawuvuyela ke ngoko umsebenzi owe- nziwa yi Government. Siyavuya kanjalo nokubona amapepa atile ale Koloni eyitetelela londawo. Ukuba izinto ziqubeke njengoko bekufanele ukuba njalo lento iyakuba luncedo kumacala omabini—kwabamhlo- pe nabantsundu.

Emampondweni—Umfo otile obala ngezakona uti U-T. A. Cumming Esq. osisandla se Govern­ment E-Dutywa uzakuya kuba sisandla kwa Adam Koko. U-Ndamas uhlalelene ngobuhlobo obukulu nabamhlope. Kuko umnqwazi obusand’ ukutatyatwa ngu Mpondo kumntu ontsundu opantsi kwa Mangesi, U-Ndamas wabuya wawubuyisela wamhlaulisa lomntu. Inkosi engu Mhlontlo izakugodusa udade wayo owendele ku Mqikela, imzise emzini wake. Uza kuza nekulu leblanketi.

Ukubalwa kwbantu E-Graaff-Reinet— Umfo obeye kubala E-Gaaff-Reinet, esikolwa ukuba ubengumlungu, ubuya engalibali ukuba nzima kwalo msebenzi pakati kwabantsundu. Uti ukuxela ubudala bebesiti, omnye ndandingumntwana ngexa lokulwa kuka Mzilikazinama Bulu, umfazi warn wayeyintombazana oko bekuseko amakoboka. Omnye, mna ndandingaka (atsho alinganise nge- sandla) oko bekuseko amatyipkolo apa E-Graaff Reinet, omnye mna ndazalwa ngexa lokulwa kuka Mshweshwe na Batembu, umfazi wazalwa ngomgea. Kupela okoke, sekufuneka ukuba azifumanele ngo kwake umbali.

OBULELE UMFAZI WAZIBULALA NAYE.

Kweziveki zidluleyo, kwihotela abati yi Hell-Poort, epakati kwe Rini ne Cradock kuhle into embi kunene. Lehotela ibiyeka Mrs Thornton ondoda yabubela E-Carlisle Bridge. Kute ngomhla 9 ka February, U-Mrs Thornton lowo watshata nomfo abati ngu Henry Lawrence Tivey. Bahlalisene impilo embi kunene, ekuhlala kwa ngxoliswana. Ite kanjalo indoda yaya intywila ebunxileni. Umfazi uyitetise kakulu ngalento, wamana eyitetela amazwi amabi esongela ukuti ukuba ayikuyeki ukusela uza kubaleka ayishiye. Ude waqumba U-Tivey wanxasha umpu wati uza kumdubula umfazi, eloxa ke besekitshini bobabini. Imotuse kunene lento umfazi, wapuma wabalekela kumfo abati ngu Bell obemi ngapandle wacela ukuba ayinqande indoda kulento. Ite yona kuye uyinto efileyo uke wasondela ; utsho waselebamba emfazini, imbumbulu yangena emagxeni, wenza udwamba kwalapo. Iye kwasendlwini lendoda yabuya yaunxasha umpu, yapuma iselisongela ukudubula U-Bell no Hopkins ; kodwa yafika sebengaseko, sebebalekile. Utabateke isidumba somfazi wasisa endlwini esihlube ingubo ; wanxiba yena ezake zecawa njengokungati ngumntu obelinga ukubaleka. Kubonakala kodwa ukuba uqondile ukuti akasenakubaleka. Usike waselezidubula, imbumbulu yangena ecaleni. Kubonakala ukuba akahlange aqauke. Uyigqibe yonke indlu eyihlisa eyinyusa ehamba ngezandla namadolo. Ude wakungena pantsi kwebedi apo kufikwe efele kona. Umfazi uze kuncwatyelwa kumancwaba ase Rini, umbulali yena wafumana wapandelwa umnxuma endle wasongelwa eblanketini, wafakwa kona engenzelwanga netyeya.

INTLANGANISO YOMNYAKA YABAFU-  
NDISI ABANTSUNDU BAMAWESILE,  
ABALUNGE NE RINI.

*(Esiyitunyelweyo.)*

Intlanganiso yomnyaka yabafundisi abantsundu bama Wesile nonyaka nje ite yase Nqushwa, yako ngomhla wa 24 nowa 26 ka February. Ngapandle kwabafundisi abantsundu bekuko kwabamhlope aba.—Rev. W. Impey, Umpati wesihlalo, Revds W. Holden, E. Gedye, T. Cresswell, no H. Barton; kwanabasafunda E-Nxukwebe, befundela ubufundisi. Ababini kubafundisi abantsundu ababangako, U-Abram Mabula no Joel Ndungane. Lontlanganiso asikuko nokuba ibimmandi inoncedo. Zite inkonzo zako kweyabamhlope neyabantsundu ityalike. Kute kanjalo bacelwa bonke abazalwana abebeko, kunye neqela elikulu lamalungu eremente ukuba batabate ndawonye isidlo se Nkosi. Omnye umsebenzi oke wenziwa kukuviwa kwabafundisi abase semlingweni, no- kwabasafundela ukungeniswa kulo msebenzi, abebevela E-Nxukwebe. Omnye wabafundisi abantsundu ute unomnqweno wokunga angaya kusebenza pakati kwabapesheya kwe Nciba; kwaza kwavunyelwana ukuba alunge nowase Queenstown umjikelo. Kuvunyelwene kanjalo ukuze kutunyelwe umfundisi ontsundu ukuba